Document ID: 32004R1438

KOMISIJAS REGULA (EK) Nr. 1438/2004
(2004. gada 11. augusts),
ar ko 2004./2005. tirdzniecības gadam nosaka minimālo cenu, kas jāmaksā ražotājiem par žāvētām plūmēm, kā arī ražošanas atbalsta apjomu par žāvētām plūmēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1), un jo īpaši tās 6.b panta 3. punktu un 6.c panta 7. punktu,
tā kā:
(1)
Tirdzniecības gada datumi ir noteikti 3. pantā Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta sistēmu augļu un dārzeņu pārstrādes produktiem (2).
(2)
Minimālās cenas un ražošanas atbalsta apjoma noteikšanas kritēriji ir noteikti attiecīgi Regulas (EK) Nr. 2201/96 6.b un 6.c pantā.
(3)
Produkti, kuriem ir noteikta minimālā cena un atbalsts, ir uzskaitīti 3. pantā Komisijas 1999. gada 3. marta Regulā (EK) Nr. 464/1999, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta sistēmu žāvētām plūmēm (3), un raksturlielumi, kuriem šiem produktiem ir jāatbilst, ir minēti iepriekš minētās regulas 2. pantā. Tādēļ ir jānosaka minimālā cena un ražošanas atbalsts žāvētām plūmēm 2004./2005. tirdzniecības gadam.
(4)
Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
2004./2005. tirdzniecības gadam:
a)
Regulas (EK) Nr. 2201/96 3. pantā paredzētā ražotāja noteiktā minimālā cena ir EUR 1 935,23 par neto tonnu;
b)
iepriekš minētās regulas 4. pantā paredzētais ražošanas atbalsts ir EUR 923,17 par žāvētu plūmju neto tonnu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 11. augustā

Labels: 2
17
19
6